
A V I Z

asupra proiectului de Lege privind protecţia chiriaşilor şi stabilirea chiriei pentru spaţiile cu destinaţia de locuinţe

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, cu proiectul de Lege privind protecţia chiriaşilor şi stabilirea chiriei pentru spaţiile cu destinaţia de locuinţe (PL.X 353/7 mai 2007), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege menţionat  mai sus, în şedinţa din  15 mai 2007.

Membrii comisiei  au examinat proiectul de lege, care a fost adoptat de Senat în şedinţa din 2 mai 2007, expunerea de motive, avizul favorabil al Consiliului Legislativ nr. 1595/27.11.2006, precum şi punctul de vedere „negativ” al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de lege. 

PREŞEDINTĂ,

Minodora CLIVETI

Consilier parlamentar









Lucia–Cornelia LEPADATU

